|  |
| --- |
| **LIETUVOS RESPUBLIKOS APLINKOS MINISTERIJA****Biudžetinė įstaiga, A. Jakšto g. 4, LT-01105 Vilnius,****tel. (8~5) 266 3661, faks. (8~5) 266 3663, el. p. info@am.lt, http://am.lrv.lt.****Duomenys kaupiami ir saugomi Juridinių asmenų registre, kodas 188602370** |
|  |
| Lietuvos savivaldybių asociacijaiLietuvos architektų rūmamsLietuvos projektavimo įmonių asociacijaiValstybinei teritorijų planavimo ir statybos inspekcijai |  | 2020-03- | Nr. | (10)-D8- |
| Į |  | Nr. |  |
|  |
|  |
| **DĖL VIEŠINIMO PROCEDŪRŲ RENGIANT TERITORIJŲ PLANAVIMO IR STATINIŲ (JŲ DALIŲ) PROJEKTINIŲ PASIŪLYMŲ DOKUMENTUS**  |
|  |

Lietuvos Respublikos Vyriausybė 2020 m. vasario 26 d. nutarimu Nr. 152 paskelbė valstybės lygio ekstremalią visoje šalyje dėl naujojo korona viruso (COVID-19) plitimo grėsmės. Dėl nepalankios epideminės COVID-19 situacijos Vyriausybės 2020 m. kovo 14 d. nutarimu Nr. 207 Lietuvos Respublikos teritorijoje paskelbtas karantinas laikotarpiu nuo 2020 m. kovo 16 d. iki kovo 30 d. Esant atitinkamoms aplinkybėms karantino režimo trukmė gali būti pratęsta.

Valstybei paskelbus ekstremaliąją situaciją ir uždraudus renginius uždarose patalpose, visi svarstymai (rengiant viešus projektinių pasiūlymų svarstymus ir teritorijų planavimo dokumentų viešus svarstymus), *jeigu nėra galimybės jų atidėti*, gali būti organizuojami tik internetinės vaizdo transliacijos būdu, užtikrinant tiesioginę vaizdo, garso transliaciją ir jos įrašą, jį išsaugant ir, esant poreikiui, sudarant galimybę valstybinę priežiūrą įgyvendinantiems subjektams gauti prie jo prieigą su galimybę jo peržiūrai.

Teritorijų planavimo dokumentų ir projektinių pasiūlymų pristatymo, tiesioginio internetinio vaizdo transliavimo, metu visuomenei turi būti sudarytos sąlygos teikti pasiūlymus, klausimus ir gauti atsakymus. Projektinių pasiūlymų viešo susirinkimo procedūros reikalavimai turi būti įgyvendinti pagal STR1.04.04:2017 „Statinio projektavimas, projekto ekspertizė“ VIII skyrių. Teritorijų planavimo dokumentų viešo susirinkimo procedūros reikalavimai turi būti įgyvendinti Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatuose1 nustatyta tvarka.

Visuomenės teikiami pasiūlymai turi būti priimami iki tiesioginės transliacijos ir jos metu. Į šiuos pasiūlymus projektuotojai/planavimo organizatorius privalo atsakyti per teisės aktų numatytą terminą.

Suplanavus projektinių pasiūlymų ar teritorijų planavimo dokumentų viešą svarstymą rengti tiesioginės internetinės vaizdo transliacijos būdu, projektuotojai/planavimo organizatoriai privalo likus ne mažiau kaip 5 d. d. iki šios procedūros pradžios, kreiptis į savivaldybės specialistus/planavimo organizatorius ir pateikti vaizdo transliavimo nuorodą, kuri bus patalpinta viešo svarstymo skelbime/pranešime apie viešo svarstymo procedūrą. Neužtikrinus vaizdo transliacijos ir nepateikus nuorodos (jeigu viešinimo procesas prasidėjęs, likus mažiau kaip 5 d. d. iki viešo susirinkimo) viešas susirinkimas laikomas neįvykusiu ir procedūra kartojama pagal šiame rašte pateiktas rekomendacijas.

Informuojame, kad artimiausiu metu bus tikslinami teisės aktai reglamentuojantys viešinimo procedūras, nurodant galimybę viešuosiuose susirinkimuose dalyvauti ir elektroninės komunikacijos priemonėmis.

Aplinkos ministerija rekomenduoja pasidalinti šiomis rekomendacijomis su suinteresuota visuomene, institucijomis ir organizacijomis.

Aplinkos viceministras Marius Narmontas

A. Rokickienė, 8- 695 67967, el. p. asta.rokickiene@am.lt